450. róčnica Jeńšec za wjesnu zhromadnosć kaž nowozapočatk był
Jeńšecy (SN/MWj). Hdyž přez Jeńšecy w Rakečanskej gmejnje jenož po hłownej dróze po wsy njesmališ, ale tež raz do wsy wotbočiš, jón hižo wotdaloka wuhladaš: wulki kamjeń, kotryž su minjenu sobotu składnostnje 450lětneho wobstaća wsy wotkryli. Zo móžachu tónle jubilej scyła woswjećić, maja so dźakować žonje, kotraž bě wo tym w Hornjołužiskej domjacej protyce čitała a Wernera Sporku na to skedźbniła. „Haj, to trjechi. Sami wo jubileju ani wědźeli njebychmy“, rjekny molerski mišter, kiž na to wjesnu zhromadźiznu zwoła. Před lětom so dojednachu, sej k jubilejej swjedźeń wuhotować. To a tamne organizujo zrodźichu ideju, postajić na nawsy wopomjatny kamjeń, dopominacy nětko na róčnicu.
bos_Latn szl_Latn